**12 Zaporedja in vrste**

Dijak v pisni obliki, s primeri in opisi, izkaže doseganje spodaj opisanih ciljev in izdelek vloži v svoj e-listovnik.

**12E – Navadno in obrestno obrestovanje**

1. Opredeli pojme glavnica, obresti, obrestna mera, kapitalizacijsko obdobje, navadno in obrestno obrestovanje.
2. V tabelo zapiši, kako narašča glavnica 10 000€ pri 2% letni obrestni meri in letni kapitalizaciji pri navadnem in obrestnem obrestovanju:

|  |  |  |
| --- | --- | --- |
| n (v letih) | Gn (navadno obrestovanje) | Gn (obrestno obrestovanje) |
| 0  | 10 000€ | 10 000€ |
| 1 |  |  |
| 2 |  |  |
| 3 |  |  |
| 4 |  |  |

1. Po kolikšni letni obrestni meri se je obrestovala glavnica 875€, ki je dala v desetih letih 483€ obresti pri navadnem obrestovanju? Kaj pa če je bilo obrestovanje obrestno?
2. V koliko letih se potroji glavnica pri 3% letni obrestni meri (obrestno obrestovanje, celoletna kapitalizacija)?
3. Darja bo vsak mesec ob koncu meseca vplača 100€ v sklad, ki obljublja 0,5-odstotno mesečno obrestno mero. Koliko bo (predvidoma) privarčevala v desetih letih?
4. Kapital 5.000 € se je obrestoval (celoletna kapitalizacija in obrestno obrestovanje) 4 leta po 5 % obrestni meri, nato pa nekaj let po 6 %. Narasel je na 9.690 €. Koliko let se je obrestoval s 6 % letno obrestno mero?
5. Definiraj relativno in konformno obrestno mero. Kako ju izračunamo?
6. Koliko obresti moramo plačati, če si sposodimo 100.000 € za 5 mesecev ob 8% letni obrestni meri in mesečni kapitalizaciji? Upoštevaj obe možnosti. Katera je ugodnejša za posojilojemalca?
7. Zapiši načelo ekvivalence glavnic.
8. Albin bo pet let zaporedoma v začetku vsakega leta vložil na banko 800€. Vloženi kapital bo porabil z dvema enakima dvigoma na koncu devetega in desetega leta. Kolikšna bosta ta zneska, če je letna obrestna mera 5 % in celoletna kapitalizacija?
9. Anže ponuja Cenetu za nakup stanovanja 100.000€ takoj in 50.000€ čez 3 leta, Bine pa 95.000€ takoj in 55.000€ čez 1 leto. Čigavo ponudbo naj Cene sprejme, če lahko denar naloži v delnice z 10% letnim donosom?
10. Koliko moramo ob koncu vsakega meseca štiridesetih let delovne dobe vplačevati v drugi pokojninski steber, da bomo imeli 10 let k pokojnini po 500€ dodatka. Upoštevaj 3% relativno letno obrestno mero.
11. Posojilo 80.000€ bomo odplačali v 15 enakih letnih obrokih. Izračunaj višino anuitete in izdelaj amortizacijski načrt. Upoštevaj 4% letno obrestno mero.
12. Želiš so kupiti avto ali kakšno drugo dobrino. Izdelaj svoj finančni načrt, pri tem upoštevaj svoje finančne zmožnosti in želje. Uporabi različne vire.